எதைப் பற்றியான கூட்டம் என்பதில் பெரிய குழப்பம் இல்லை. கார்ட்டூனிஸ்ட் பாலாவிடம் ‘நீங்கள் பேச முடியுமா?’ என்று கேட்டதற்கு எந்தத் தயக்கமும் இல்லாமல் ஒத்துக் கொண்டார். அவர் லிண்ட்சே லோஹன் w/o மாரியப்பன் பற்றி பேசுகிறார். இயக்குநர் கவிதாபாரதியுடன் தனிப்பட்ட அறிமுகமில்லை. ஆனால் அவர் மசால்தோசை 38 ரூபாய் புத்தகம் பற்றிப் பேசினால் நன்றாக இருக்கும் என்று நண்பர்கள் சொன்னார்கள். அவரிடம் கேட்டவுடன் சரி என்று சொல்லிவிட்டார் என்று கரிகாலனுக்கு ஏக சந்தோஷம். எனக்கும்தான். நாடகக்கலைஞர் தம்பிச்சோழனும் பேசுகிறார். இதுதான் என்றில்லாமல் கலந்துகட்டி பேசுவதாகச் சொன்னார். நல்லதாகப் போயிற்று.